Француска је тајно приступила Британији и Израелу са планом о освајању канала. План је био да Израел коначно узврати нападима што их је наређивао Египат преко појаса Газе. Требало је да Израелци освоје полуострво Синај, а онда би британске и француске снаге кренуле у интервенцију као неутралне и поново заузеле канал. Дана 29. октобра, израелске снаге дошле су на Синај, а 31. октобра, Британци и Французи су ушли у зону канала. Но, председник Ајзенхауер, који је био љут јер није ништао знао о тајном плану, захтевао је од три земље да повуку своје војне снаге. Дана 5. новембра 1956, Совјетски Савез је издао ултиматум у којем зехтјева повлачење свих страних јединица из Египта. Све три земље су пристале, када је САД "сатерао Британију у угао" запретивши дестабилизацијом британске економије и постпуним одстрањивањем њених сила, тиме завршивши догађај који је познат као Суеска криза. Насер је проглашен херојем и победником, те је тиме уздигао свој статус као вођа Арапског света.